|  |  |
| --- | --- |
|  |  |
| Til høringsparterne på vedlagte høringsliste | 8. oktober 2024 |

# Høring over udkast til bekendtgørelse om forurening og gener fra ombygning af Aarhus H og bekendtgørelse om kompensation som følge af forurening og gener fra ombygning af Aarhus H

Transportministeriet sender hermed udkast til bekendtgørelse om forurening og gener fra ombygning af Aarhus H og bekendtgørelse om kompensation som følge af forurening og gener fra ombygning af Aarhus H i høring.  
  
Bekendtgørelserne vedrører bygge- og anlægsarbejderne ved Aarhus H, og bekendtgørelsesudkastene har hjemmel i lov nr. 565 af 10. maj 2022 om ombygning af Aarhus H (anlægsloven for Aarhus H) og skal derfor ses i sammenhæng med denne.

Projektet med ombygning på og ved Aarhus H er planlagt i to etaper, og disse bekendtgørelser fastsætter reglerne for projektets første etape.

Første etape løber fra primo 2025 til ultimo 2025 og indeholder ikke planlagte aften- og natarbejde, hvorfor anlægsarbejdet skal foregå i dagsperioden kl. 7-18. Banedanmark kan kun udføre forcerende anlægsarbejde i aften- og natperioden, hvis dette er særligt nødvendigt. I tilfælde af forcerende anlægsarbejde ved tre sammenhængende aftener/nætter vil det udløse kompensation til støjramte husstande.  
  
Der er med hjemmel i anlægslovens § 6 fastsat ovenstående regler om forurening og gener fra ombygning af Aarhus H (byggepladsbekendtgørelsen), som retter sig mod Banedanmark og deres entreprenører og underentreprenører.   
  
Dertil er der med hjemmel i anlægslovens § 7 fastsat regler om, at beboere, der udsættes for visse gener som følge af anlægsarbejdet ved Aarhus H, skal tilbydes kompensation.

Høringsmaterialet vil blive gjort tilgængeligt på [www.høringsportalen.dk](http://www.høringsportalen.dk).

Transportministeriet skal venligst bede om eventuelle bemærkninger **senest den 5. november 2024.**

Høringssvar bedes sendt til trm@trm.dk, ted@trm.dk samt smm@trm.dk.

Til orientering vedhæftes fortegnelse over de myndigheder, organisationer mv., der høres over udkastet.

Spørgsmål vedrørende høringen kan stilles til fuldmægtig Tessa

Dahlager på telefon 24 34 16 22 eller på ted@trm.dk.

Med venlig hilsen

Tessa Dahlager

Fuldmægtig